Diari Oficial de la Generalitat Valenciana


Sumari del DOGV 8135, del 26-09-2017 (2017/8363)

ACORD de 22 de setembre de 2017, del Consell, pel qual s'autoritza una generació de crèdits en el capítol 1 del programa 612.10, Finançament i fons europeus, de la Conselleria d'Hisenda i Model Econòmic, i determinada transferència entre seccions, amb la mateixa destinació. Expedient número 06.017/17-101.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8135

Data del DOGV
:   26-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8363


Data del document
:   22-09-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de setembre de 2017, del Consell, pel qual s'autoritza una generació de crèdits en el capítol 1 del programa 612.10, Finançament i fons europeus, de la Conselleria d'Hisenda i Model Econòmic, i determinada transferència entre seccions, amb la mateixa destinació. Expedient número 06.017/17-101. [2017/8363]  
Després de l'aprovació del Programa operatiu FEDER 2014-2020 de la Comunitat Valenciana, el passat 2 de juny de 2015, es va adjudicar a l'eix Assistència Tècnica una programació per a tot el període, cofinançada al 50 % per la Unió Europea.  
L'eix de l'Assistència Tècnica té com a principal objectiu la millora de les capacitats dels organismes afectats en la gestió del programa, de manera que puga establir-se un adequat entorn administratiu per a una execució eficaç que permeta que la inversió programada siga executada i certificada adequadament.  
Per tant, aquest eix és crucial per al bon desenvolupament del Programa operatiu i potencia el contacte amb tots els agents participants, sent clau per a les funcions d'execució, seguiment, control, avaluació i comunicació. Per això, és imprescindible dotar de personal suficient els gestors del Programa operatiu perquè executen de manera eficient i adequada les seues actuacions. Per tot l'anterior, la Conselleria d'Hisenda i Model Econòmic proposa incrementar el capítol I del programa 612.10, Finançament i fons europeus, en un import total de 766.670 euros, mitjançant una generació de 383.335 euros de fons finalistes FEDER Programa operatiu 2014-2020 i la transferència de 383.335 euros de finançament condicionada de la Generalitat, de disponibilitats existents en el capítol 1 del programa 612.60, Despeses diverses.  
  
Per tot això, en virtut del que disposen els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 22 de setembre de 2017,  
  
  
ACORDA  
  
Primer  
Autoritzar una minoració de crèdit en l'aplicació 72.03.12.561.03.6 per l'import de 383.335 euros.  
  
Segon  
Autoritzar un augment en el pressupost d'ingressos, en l'aplicació 494.20, Programa operatiu FEDER 2014-2020, per import de 383.335 euros.  
  
Tercer  
Autoritzar l'augment de crèdit en l'aplicació 33.33.94.350.09.3 per l'import de 766.670 euros.  
  
Quart  
Modificar en l'FP3 del programa 612.10 les dades relatives a l'aplicació d'ingressos 494.20, que queden establides en els termes següents:  
  
  
Cod.  
 ing. Origen / Destinació del finançament Cap. Línia Import  
494.20 FEDER. Programa Operatiu 2899-0419 5.495.905  
 Eix. 13. Assistència Tècnica 4 S7367 3.250  
 Eix. 13. Assistència Tècnica 4 S7379 3.250  
 Eix. 13. Assistència Tècnica 2 99727806 6.000  
 Eix. 13. Assistència Tècnica 2 88023335 60.900  
 Eix. 13. Assistència Tècnica 2 NA 19.000  
 Eix. 13. Assistència Tècnica 2 9351279 16.000  
 Eix. 13. Assistència Tècnica 2 25042994 845.280  
 Eix. 13. Assistència Tècnica 1 NA 1217225  
  
  
  
València, 22 de setembre de 2017  
  
La consellera secretària,  
MÓNICA OLTRA JARQUE